title: Регламент за изпълнение (ЕС) 2017/990 на Комисията от 12 юни 2017 година за одобрение на промяна, която не е минимална, в спецификацията на название, вписано в регистъра на защитените наименования за произход и на защитените географски указания [Bayerisches Bier (ЗГУ)]

text:
               13.6.2017

               BG

               Официален вестник на Европейския съюз

               L 149/57

         РЕГЛАМЕНТ ЗА ИЗПЪЛНЕНИЕ (ЕС) 2017/990 НА КОМИСИЯТА
   от 12 юни 2017 година
   за одобрение на промяна, която не е минимална, в спецификацията на название, вписано в регистъра на защитените наименования за произход и на защитените географски указания [Bayerisches Bier (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква а) от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Германия за одобрение на изменение в спецификацията на защитеното географско указание „Bayerisches Bier“, регистрирано по силата на Регламент (ЕО) № 1347/2001 на Съвета (2).

               (2)

               Тъй като въпросните изменения не са несъществени по смисъла на член 53, параграф 2 от Регламент (ЕС) № 1151/2012, Комисията публикува заявлението за изменение в Официален вестник на Европейския съюз
                   (3) в съответствие с изискванията на член 50, параграф 2 от Регламент (ЕС) № 1151/2012.

               (3)

               На 22 февруари 2016 г. Комисията получи уведомление за възражение от Нидерландия. Съответното мотивирано възражение беше получено от Комисията на 19 април 2016 г.

               (4)

               Комисията определи посоченото възражение за допустимо, поради което с писмо от 6 юни 2016 г. тя прикани Германия и Нидерландия да проведат в срок от три месеца необходимите консултации, за да постигнат съгласие в съответствие с вътрешните си процедури.

               (5)

               Крайният срок за консултацията беше удължен с още три месеца.

               (6)

               Между страните беше постигнато съгласие. Германия съобщи на Комисията резултатите от споразумението с писмо от 4 януари 2017 г.

               (7)

               Нидерландия възрази срещу последния абзац в рубрика 5 от консолидирания единен документ, както е публикуван, който гласи „Заключенията на съответните органи на ЕС в опростеното производство относно връзката между репутацията и „Bayerisches Bier“ бяха проучени и потвърдени от Съда на Европейския съюз в дело C-343/07“ и който не отговаря на изискванията за изменение съгласно Регламент (ЕС) № 1151/2012 и регламенти (ЕС) № 664/2014 (4) и № 668/2014 (5) на Комисията.

               (8)

               Посочените от вносителя на възражението основания са следните: в заявлението липсват причини или обяснение за включването на оспорвания абзац; този абзац не предоставя никакви подробности, доказващи връзката с географския район, а същевременно е в рубриката от документа, отнасяща се до тази връзка; този абзац е неверен и подвеждащ, тъй като в дело C-343/07 Съдът на Европейския съюз нито е проучил, нито е потвърдил дали същественото изискване за пряка връзка с географския район е изпълнено; този абзац би довел до нанасяне на вреда върху интересите на Bavaria NV, тъй като така може да бъде застрашено съществуването на търговските марки, притежавани и използвани от Bavaria NV и дъщерните му предприятия.

               (9)

               Германия се съгласи оспорваният абзац да бъде заличен.

               (10)

               Предвид гореизложеното, Комисията смята, че изменението следва да бъде одобрено без оспорвания абзац в единния документ. Консолидираната версия на единния документ следва да бъде публикувана за сведение,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на названието „Bayerisches Bier“ (ЗГУ). Консолидираният единен документ фигурира в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юни 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  Регламент (ЕО) № 1347/2001 на Съвета от 28 юни 2001 г. относно допълнение на приложението към Регламент (ЕО) № 1107/96 на Комисията относно регистрацията на географските указания и наименованията за произход на основание процедурата, предвидена в член 17 от Регламент (ЕИО) № 2081/92 на Съвета (ОВ L 182, 5.7.2001 г., стр. 3.)

      (3)  ОВ C 390, 24.11.2015 г., стр. 25.

      (4)  Делегиран регламент (ЕС) № 664/2014 на Комисията от 18 декември 2013 г. за допълване на Регламент (ЕС) № 1151/2012 на Европейския парламент и на Съвета по отношение на определянето на символите на Съюза за защитени наименования за произход, защитени географски указания и храни с традиционно специфичен характер, както и по отношение на определени правила за снабдяване, някои процедурни правила и някои допълнителни преходни разпоредби (ОВ L 179, 19.6.2014 г., стр. 17).

      (5)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36.)

      ПРИЛОЖЕНИЕ

         ЕДИНЕН ДОКУМЕНТ

         „BAYERISCHES BIER“

         № на ЕС: DE-PGI-0117-01220 — 4.4.2014

         ЗГУ ( )

         ЗГУ (Х)

      1.   Наименование/наименования

      „Bayerisches Bier“
      2.   Държава членка или трета държава

      Германия
      3.   Описание на селскостопанския продукт или храната

      3.1.   Вид продукт

      Клас 2.1. Бира
      3.2.   Описание на продукта, за който се отнася наименованието в точка 1

            Наливна бира

      с долна ферментация

                  Начална плътност в %

                  :

                  7,0 — 9,0

                  Алкохолно съдържание в обемни проценти

                  :

                  2,5 — 3,5

                  Цвят (по EBC)

                  :

                  5 — 20 единици

                  Горчиви вещества (по EBC)

                  :

                  10 — 30 единици

            плътна, мека и резлива, с по-малко алкохол и калории от обикновената бира

            Светла бира/Лагер

      с долна ферментация

                  Начална плътност в %

                  :

                  11,0 — 12,5

                  Алкохолно съдържание в обемни проценти

                  :

                  4,5 — 5,5

                  Цвят (по EBC)

                  :

                  5 — 20 единици

                  Горчиви вещества (по EBC)

                  :

                  10 — 25 единици

            фино пикантна, лека, плътна, мека

            Пилзнер

      с долна ферментация

                  Начална плътност в %

                  :

                  11,0 — 12,5

                  Алкохолно съдържание в обемни проценти

                  :

                  4,5 — 6,0

                  Цвят (по EBC)

                  :

                  5 — 15 единици

                  Горчиви вещества (по EBC)

                  :

                  30 — 40 единици

            ясно изразен фин горчив вкус на хмел

            Износ

      с долна ферментация

                  Начална плътност в %

                  :

                  12,0 — 13,5

                  Алкохолно съдържание в обемни проценти

                  :

                  4,5 — 6,0

                  Цвят (по EBC)

                  :

                  5 — 65 единици (светло-тъмно)

                  Горчиви вещества (по EBC)

                  :

                  15 — 35 единици

            плътна, с балансиран горчив вкус

            Dunkel

      с долна ферментация

                  Начална плътност в %

                  :

                  11,0 — 14,0

                  Алкохолно съдържание в обемни проценти

                  :

                  4,5 — 6,0

                  Цвят (по EBC)

                  :

                  40 — 65 единици

                  Горчиви вещества (по EBC)

                  :

                  15 — 35 единици

            плътна, с аромат на малц

            Шварц бира

      с долна ферментация

                  Начална плътност в %

                  :

                  11,0 — 13,0

                  Алкохолно съдържание в обемни проценти

                  :

                  4,5 — 6,0

                  Цвят (по EBC)

                  :

                  65 — 150 единици

                  Горчиви вещества (по EBC)

                  :

                  15 — 40 единици

            лек аромат на печен малц, горчив вкус на хмел

            Мартенска бира

      с долна ферментация

                  Начална плътност в %

                  :

                  13,0 — 14,5

                  Алкохолно съдържание в обемни проценти

                  :

                  5,0 — 6,5

                  Цвят (по EBC)

                  :

                  7 — 40 единици

                  Горчиви вещества (по EBC)

                  :

                  12 — 45 единици

            изразен малцов вкус с лека горчивина от хмел

            Бок бира

      с долна ферментация

                  Начална плътност в %

                  :

                  16,0 — 18,0

                  Алкохолно съдържание в обемни проценти

                  :

                  6,0 — 8,5

                  Цвят (по EBC)

                  :

                  7 — 120 единици (светло-тъмно)

                  Горчиви вещества (по EBC)

                  :

                  15 — 40 единици

            плътна, с малцов вкус, фина хмелова нотка

            Допелбок

      с долна ферментация

                  Начална плътност в %

                  :

                  18,0 — 21,0

                  Алкохолно съдържание в обемни проценти

                  :

                  7,0 — 9,5

                  Цвят (по EBC)

                  :

                  10 — 150 единици (светло-тъмно)

                  Горчиви вещества (по EBC)

                  :

                  15 — 35 единици

            ясно изразена плътност и малцов вкус, лека карамелова нотка

            Наливна пшенична бира

      с горна ферментация

                  Начална плътност в %

                  :

                  7,0 — 9,0

                  Алкохолно съдържание в обемни проценти

                  :

                  2,5 — 3,5

                  Цвят (по EBC)

                  :

                  7 — 30 единици

                  Горчиви вещества (по EBC)

                  :

                  5 — 20 единици

            резлива, с аромат на мая

            Пшенична бира

      с горна ферментация

                  Начална плътност в %

                  :

                  11,0 — 13,5

                  Алкохолно съдържание в обемни проценти

                  :

                  4,5 — 5,5

                  Цвят (по EBC)

                  :

                  5 — 65 единици (светло-тъмно)

                  Горчиви вещества (по EBC)

                  :

                  10 — 30 единици

            с пшеничен аромат, дъх на плодове и леки малцови нотки

            Кристална (филтрирана) пшенична бира

      с горна ферментация

                  Начална плътност в %

                  :

                  11,0 — 13,5

                  Алкохолно съдържание в обемни проценти

                  :

                  4,5 — 5,5

                  Цвят (по EBC)

                  :

                  5 — 18 единици

                  Горчиви вещества (по EBC)

                  :

                  5 — 20 единици

            с пшеничен аромат, тръпчива

            Раух бира

      с долна ферментация

                  Начална плътност в %

                  :

                  11,0 — 14,5

                  Алкохолно съдържание в обемни проценти

                  :

                  4,5 — 6,0

                  Цвят (по EBC)

                  :

                  30 — 60 единици

                  Горчиви вещества (по EBC)

                  :

                  20 — 30 единици

            плътна с опушен аромат

            Келер бира/Цвикел бира

      с долна ферментация

                  Начална плътност в %

                  :

                  11,0 — 13,5

                  Алкохолно съдържание в обемни проценти

                  :

                  4,5 — 6,0

                  Цвят (по EBC)

                  :

                  5 — 60 единици

                  Горчиви вещества (по EBC)

                  :

                  10 — 35 единици

            лек горчив вкус на хмел, нефилтрирана, с долно източване

            Айс бира

      с долна ферментация

                  Начална плътност в %

                  :

                  11,0 — 13,0

                  Алкохолно съдържание в обемни проценти

                  :

                  4,5 — 5,0

                  Цвят (по EBC)

                  :

                  5 — 20 единици

                  Горчиви вещества (по EBC)

                  :

                  10 — 25 единици

            много мека, много пивка
      Посочените стойности са в рамките на признатите от закона и от съответните контролни органи по храните в Бавария аналитични допустими отклонения.
      3.3.   Фуражи (само за продукти от животински произход) и суровини (само за преработени продукти)

      Използват се предимно местни висококачествени суровини от Бавария (вода, хмел, малц). Хмелът и малцът традиционно се подлагат на постоянен качествен контрол от страна на научни институти, напр. Техническия университет Мюнхен — Weihenstephan.
      3.4.   Специфични етапи на производството, които трябва да бъдат осъществени в определения географски район

      Целият производствен процес се извършва в посочената географска област.
      3.5.   Специфични правила за рязане, настъргване, опаковане и др. на продукта, за който се отнася регистрираното наименование

      —
      3.6.   Специфични правила за етикетиране на продукта, за който се отнася регистрираното наименование

      Етикетирането на бирата съдържа наименованието на един от изброените в точка 3.2 видове бира, заедно с обозначението „Bayerisches Bier“.
      4.   Кратко определение на географския район

      Провинция Бавария, разделена на 7 административни окръга.
      5.   Връзка с географския район

      Качеството и репутацията на „Bayerisches Bier“ се дължат на вековната традиция в пивоварството в съответствие с Баварския закон за чистотата на бирата от 1516 г. От 15-и век съществува задължително законово предписание за процеса на производство. Уменията на баварските пивовари са се развили през столетията, което е довело до създаването на множество различни рецепти и едно уникално в световен мащаб разнообразие от видове бира. Бавария е родината на пшеничната бира, там се намира и най-голямата пивоварна за пшенична бира в света. Weihenstephan е седалище на една от най-реномираните пивоварни институции в света. Поради столетната пивоварна традиция и произлизащото от нея многообразие на видове, „Bayerisches Bier“ се радва на много добра репутация сред потребителите, което се дължи и на преобладаващата употреба на висококачествени суровини от Бавария.

         Препратка към публикуваната спецификация на продукта

      (член 6, параграф 1, втора алинея от настоящия регламент)
      http://register.dpma.de/DPMAregister/geo/detail.pdfdownload/40790


title: Регламент за изпълнение (ЕС) 2015/1110 на Комисията от 8 юли 2015 година за определяне на коефициента на разпределение, приложим към количествата, за които се отнасят заявленията за лицензии за внос, подадени от 26 юни до 3 юли 2015 г. в рамките на тарифната квота за царевица, открита с Регламент (ЕО) № 969/2006

text:
               9.7.2015

               BG

               Официален вестник на Европейския съюз

               L 181/80

         РЕГЛАМЕНТ ЗА ИЗПЪЛНЕНИЕ (ЕС) 2015/1110 НА КОМИСИЯТА
   от 8 юли 2015 година
   за определяне на коефициента на разпределение, приложим към количествата, за които се отнасят заявленията за лицензии за внос, подадени от 26 юни до 3 юли 2015 г. в рамките на тарифната квота за царевица, открита с Регламент (ЕО) № 969/2006
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 1 и 3 от него,
   като има предвид, че:

               (1)

               С Регламент (ЕО) № 969/2006 на Комисията (2) се открива годишна тарифна квота за внос на 277 988 тона царевица (пореден номер 09.4131).

               (2)

               Член 2, параграф 1 от Регламент (ЕО) № 969/2006 определя на 138 994 тона количеството за подпериод № 2 за периода от 1 юли до 31 декември 2015 г.

               (3)

               Количествата, за които се отнасят заявленията за лицензии за внос, подадени от 13 часа брюкселско време на 26 юни 2015 г. до 13 часа брюкселско време на 3 юли 2015 г., надхвърлят наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества, изчислен съгласно член 7, параграф 2 от Регламент (ЕО) № 1301/2006 на Комисията (3).

               (4)

               Следва също да не се издават повече лицензии за внос по Регламент (ЕО) № 969/2006 за текущия квотен период.

               (5)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   1.   Към количествата, за които се отнасят заявленията за лицензии за внос, отнасящи се до квотата, посочена в член 2, параграф 1 от Регламент (ЕО) № 969/2006 (пореден номер 09.4131), и подадени от 13 часа брюкселско време на 26 юни 2015 г. до 13 часа брюкселско време на 3 юли 2015 г., се прилага коефициент на отпускане в размер на 77,459146 %.
   2.   Подаването на нови заявления за лицензии, отнасящи се до квотата, посочена в член 2, параграф 1 от Регламент (ЕО) № 969/2006 (пореден номер 09.4131), се прекратява от 3 юли 2015 г., 13 часа брюкселско време, за текущия квотен период.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юли 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 969/2006 на Комисията от 29 юни 2006 г. за откриване и осигуряване на управлението на тарифна квота на Общността за внос на царевица от трети страни (ОВ L 176, 30.6.2006 г., стр. 44).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).


title: Регламент за изпълнение (ЕС) 2015/888 на Комисията от 29 май 2015 година за вписване на наименование в Регистъра на защитените наименования за произход и защитените географски указания [Arroz Carolino do Baixo Mondego (ЗГУ)]

text:
               11.6.2015

               BG

               Официален вестник на Европейския съюз

               L 146/1

         РЕГЛАМЕНТ ЗА ИЗПЪЛНЕНИЕ (ЕС) 2015/888 НА КОМИСИЯТА
   от 29 май 2015 година
   за вписване на наименование в Регистъра на защитените наименования за произход и защитените географски указания [Arroz Carolino do Baixo Mondego (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Arroz Carolino do Baixo Mondego“, подадено от Португалия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения съгласно член 51 от Регламент (ЕС) № 1151/2012, наименованието „Arroz Carolino do Baixo Mondego“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Arroz Carolino do Baixo Mondego“ (ЗГУ).
   Наименованието по първа алинея се използва за идентифициране на продукт от клас 1.6. Плодове, зеленчуци и зърнени храни, пресни или преработени от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 май 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 25, 24.1.2015 г., стр. 18.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 1128/2012 на Комисията от 26 ноември 2012 година относно класирането на някои стоки в Комбинираната номенклатура

text:
               1.12.2012

               BG

               Официален вестник на Европейския съюз

               L 331/15

         РЕГЛАМЕНТ ЗА ИЗПЪЛНЕНИЕ (ЕС) № 1128/2012 НА КОМИСИЯТА
   от 26 ноември 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 ноември 2012 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Плоча (т.нар. „непромокаем шперплат“), съставена от тринадесет дървесни листа, слепени с лепило, устойчиво на кипяща вода. Листовете са разположени така, че посоките на влакната на последователните слоеве сключват определен ъгъл.
                  Дебелината на вътрешните листове е под 2 mm. Дебелината на двата външни листа е под 1 mm, листовете са от топола и са покрити с полимерно покритие за изолация.
                  Плътността на плочата е 0,5 g/cm3.
                  Плочата се използва за строителни цели, например при кофражи за бетониране.

                  4412 32 10

                  Класирането се определя въз основа на Общи правила 1 и 6 за тълкуване на Комбинираната номенклатура и описанието на кодовете по КН 4412, 4412 32 и 4412 32 10.
                  Класирането в позиция 4413 като „уплътнен дървен материал“ се изключва, тъй като плочата не е обработвана по химически или физически начин за увеличение на плътността или твърдостта, както и за по-голяма устойчивост на механични, химични или електрични въздействия (вж. също обяснителните бележки към Хармонизираната система за позиция 4413)
                  Счита се, че плочата е шперплат, тъй като се състои от няколко дървесни листа, слепени и разположени един върху друг по такъв начин, че посоките на влакната на последователните слоеве сключват определен ъгъл (вж. също точка 1 от обяснителните бележки към Хармонизираната система за позиция 4412)
                  Следователно тази плоча трябва да бъде класирана в код по КН 4412 32 10 като друг шперплат с най-малко един външен пласт от дървен материал, различен от иглолистния.


title: Регламент за изпълнение (ЕС) № 365/2014 на Комисията от 7 април 2014 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               11.4.2014

               BG

               Официален вестник на Европейския съюз

               L 108/9

         РЕГЛАМЕНТ ЗА ИЗПЪЛНЕНИЕ (ЕС) № 365/2014 НА КОМИСИЯТА
   от 7 април 2014 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕИО) № 2658/87 е установена номенклатура на стоките, наричана по-нататък „Комбинираната номенклатура“, която се съдържа в приложение I към посочения регламент.

               (2)

               В името на правната сигурност е необходимо да бъде разяснен обхватът на Комбинираната номенклатура по отношение на подпозиции 0408 11 и 0408 19, в които се включват „яйчните жълтъци“.

               (3)

               За целите на подпозиции 0408 11 и 0408 19 изразът „консервирани по друг начин“ в текста към позиция 0408 следва да обхваща употребата на ограничени количества сол или химикали с цел консервиране, при условие че солта или химикалите не променят естеството на посочените продукти. Солта и химикалите не бива да бъдат използвани в по-големи количества, отколкото е необходимо за консервирането на продуктите при обичайно използваните методи за производство на продуктите от подпозиции 0408 11 и 0408 19. По принцип сол до 12 % тегловно или малки количества други консерванти не променят естеството на яйчните жълтъци и може да бъдат приети за целите на подпозиции 0408 11 и 0408 19.

               (4)

               Поради това следва да бъде добавена нова допълнителна забележка в част втора, глава 4 от Комбинираната номенклатура, за да се осигури еднакво тълкуване в целия Съюз.

               (5)

               Ето защо приложение I към Регламент (ЕИО) № 2658/87 следва да се измени съответно.

               (6)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В част втора, глава 4 от Комбинираната номенклатура, съдържаща се в приложение I към Регламент (ЕИО) № 2658/87, се добавя следната допълнителна забележка 2:

                  „2.

                  За целите на подпозиции 0408 11 и 0408 19 важи следното:
                  Изразът „консервирани по друг начин“ се отнася и до яйчните жълтъци с ограничени количества сол (обичайно до около 12 % тегловно) или малки количества химикали, добавени с цел консервиране, ако са изпълнени следните две условия:

                              i)

                              продуктите запазват естеството си на яйчни жълтъци от подпозиции 0408 11 и 0408 19;

                              ii)

                              солта и химикалите не може да се използват в по-големи количества, отколкото е необходимо за консервирането.“

   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 април 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.


title: Регламент за изпълнение (ЕС) 2017/1488 на Комисията от 18 август 2017 година за изменение за 274-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               19.8.2017

               BG

               Официален вестник на Европейския съюз

               L 215/1

         РЕГЛАМЕНТ ЗА ИЗПЪЛНЕНИЕ (ЕС) 2017/1488 НА КОМИСИЯТА
   от 18 август 2017 година
   за изменение за 274-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.

               (2)

               На 9 август 2017 г. Комитетът по санкциите към Съвета за сигурност на Организацията на обединените нации реши да измени едно вписване в своя списък на лицата, групите и образуванията, спрямо които следва да се прилага замразяване на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 август 2017 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      В приложение I към Регламент (ЕО) № 881/2002 в главата „Физически лица“, идентификационните данни за вписването:

         „Rustam Magomedovich Aselderov (изписване на оригиналния език: Рустам Магомедович Асельдеров) (известен също като а) Abu Muhammad (изписване на оригиналния език: Абу Мухаммад), б) Abu Muhammad Al-Kadari (изписване на оригиналния език: Абу Мухаммад Аль-Кадари), в) Muhamadmuhtar (изписване на оригиналния език: Мухамадмухтар). Дата на раждане: 9.3.1981 г. Място на раждане: с. Ики-Бурул, Ики-Бурулски район, Република Калмикия, Руска федерация. Гражданство: Руска федерация. Паспорт №: Руски паспорт номер 8208 № 555627, издаден от Ленинский офис, дирекция на Федералната служба по въпросите на миграцията на Руската федерация за Република Дагестан. Дата на определянето, посочена в член 7г, параграф 2, буква и): 12.12.2016 г.“

      се заменят със следното:

         „Rustam Magomedovich Aselderov (изписване на оригиналния език: Рустам Магомедович Асельдеров) (известен също като а) Abu Muhammad (изписване на оригиналния език: Абу Мухаммад), б) Abu Muhammad Al-Kadari (изписване на оригиналния език: Абу Мухаммад Аль-Кадари), в) Muhamadmuhtar (изписване на оригиналния език: Мухамадмухтар). Дата на раждане: 9.3.1981 г. Място на раждане: с. Ики-Бурул, Ики-Бурулски район, Република Калмикия, Руска федерация. Гражданство: Руска федерация. Паспорт №: Руски паспорт номер 8208 № 555627, издаден от Ленинский офис, дирекция на Федералната служба по въпросите на миграцията на Руската федерация за Република Дагестан. Друга информация: Убит на 3 декември 2016 г. в Махачкала, Република Дагестан, Руска федерация. Дата на определянето, посочена в член 7г, параграф 2, буква и): 12.12.2016 г.“


title: Регламент за изпълнение (ЕС) 2015/1202 на Комисията от 22 юли 2015 година за установяване на стандартни стойности при внос с цел определяне на входната цена на някои плодове и зеленчуци

text:
               23.7.2015

               BG

               Официален вестник на Европейския съюз

               L 195/41

         РЕГЛАМЕНТ ЗА ИЗПЪЛНЕНИЕ (ЕС) 2015/1202 НА КОМИСИЯТА
   от 22 юли 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юли 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/899 на Комисията от 8 юни 2016 година за разрешаването на употребата на 6-фитаза, получена от Trichoderma reesei (ATCC SD-6528), като фуражна добавка за всички видове домашни птици и всички видове свине (с изключение на прасенца сукалчета) (притежател на разрешителното Danisco (UK) Ltd) (Текст от значение за ЕИП)

text:
               9.6.2016

               BG

               Официален вестник на Европейския съюз

               L 152/15

         РЕГЛАМЕНТ ЗА ИЗПЪЛНЕНИЕ (ЕС) 2016/899 НА КОМИСИЯТА
   от 8 юни 2016 година
   за разрешаването на употребата на 6-фитаза, получена от Trichoderma reesei (ATCC SD-6528), като фуражна добавка за всички видове домашни птици и всички видове свине (с изключение на прасенца сукалчета) (притежател на разрешителното Danisco (UK) Ltd)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 бе подадено заявление за разрешаване на 6-фитаза, получена от Trichoderma reesei (ATCC SD-6528). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на 6-фитаза, получена от Trichoderma reesei (ATCC SD-6528), като фуражна добавка за домашни птици и свине, която да бъде класифицирана в категорията „зоотехнически добавки“.

               (4)

               В становището си от 22 октомври 2015 г. (2) Европейският орган за безопасност на храните („Органът“) заключи, че при предложените условия на употреба 6-фитаза, получена от Trichoderma reesei (ATCC SD-6528), не се отразява неблагоприятно върху здравето на животните и здравето на човека, нито върху околната среда, както и че е ефикасна за подобряване на задържането на фосфора при пилета и пуйки за угояване, кокошки носачки, отбити прасенца, прасета за угояване и свине майки в препоръчаната доза. Органът също така заключи, че това заключение може да се екстраполира за видовете домашни птици и свине с по-малко стопанско значение. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на 6-фитаза, получена от Trichoderma reesei (ATCC SD-6528), беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

               (6)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните, при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юни 2016 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2015;13(11):4275.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  единици активно вещество/kg пълноценен фураж със съдържание на влага 12 %

                     Категория: „зоотехнически добавки“. Функционална група: „подобрители, увеличаващи смилаемостта на храната“

                  4a24

                  Danisco (UK) Ltd

                  6-фитаза EC 3.1.3.26

                     Състав на добавката

                  Препарат от 6-фитаза, получен от Trichoderma reesei (ATCC SD-6528) с минимална активност от 15 000  U (1)/g.
                  Течно състояние

                     Характеристика на активното вещество

                  6-фитаза (EC 3.1.3.26), получена от Trichoderma reesei (ATCC SD-6528)

                     Метод за анализ
                      (2)

                  За количественото определяне на активността на 6-фитаза във фуражната добавка:

                              —

                              колориметричен метод, основан на ензимна реакция на фитаза върху фитат.

                        За количественото определяне на активността на 6-фитаза в премикси и фуражи:

                              —

                              колориметричен метод, основан на ензимна реакция на фитаза върху фитат — EN ISO 30024.

                  Всички видове домашни птици
                  Всички видове свине (с изключение на прасенца сукалчета)

                  —

                  250 U

                  —

                              1.

                              В упътването за употреба на добавката и премикса се посочват условията на съхранение и устойчивостта при гранулиране.

                              2.

                              Максимална препоръчителна доза: 2 000  U/kg фураж.

                              3.

                              За потребителите на добавката и премиксите във фуражния сектор се установяват процедури за безопасна работа и подходящи организационни мерки с оглед на опасностите при вдишване, контакт с кожата или с очите. Когато тези процедури и мерки не могат да намалят до приемливо равнище експозицията на вдишване, на кожата или на очите, добавката и премиксите се използват с подходящи лични предпазни средства.

                  29 юни 2026 г.

         (1)  1 U е количеството ензим, което освобождава 1 микромол неорганичен фосфат за 1 минута от субстрат на натриев фитат при pH 5,5 и температура от 37 °C.

         (2)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) № 495/2011 на Комисията от 20 май 2011 година за изменение на Регламент (ЕО) № 109/2007 по отношение на състава на фуражната добавка монензин натрий  Текст от значение за ЕИП

text:
               21.5.2011

               BG

               Официален вестник на Европейския съюз

               L 134/6

         РЕГЛАМЕНТ ЗА ИЗПЪЛНЕНИЕ (ЕС) № 495/2011 НА КОМИСИЯТА
   от 20 май 2011 година
   за изменение на Регламент (ЕО) № 109/2007 по отношение на състава на фуражната добавка монензин натрий
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 година относно добавки за използване при храненето на животните (1), и по-специално член 13, параграф 3 от него,
   като има предвид, че:

               (1)

               В Регламент (ЕО) № 1831/2003 се предвижда възможността разрешителното за дадена фуражна добавка да се изменя след подаване на заявление от притежателя на разрешителното и след получаване на становището на Европейския орган за безопасност на храните (наричан по-нататък „Органът“).

               (2)

               Монензин натрий, който принадлежи към групата „кокцидиостатици и хистомоностатици“, беше разрешен за използване като фуражна добавка за срок от 10 години при пилета за угояване и при пуйки с Регламент (ЕО) № 109/2007 на Комисията (2).

               (3)

               Притежателят на разрешителното подаде заявление за изменение на разрешителното за монензин натрий по отношение на допълнителен състав на тази фуражна добавка. В подкрепа на заявлението бяха представени съответните данни.

               (4)

               Органът заключи в становището си от 1 февруари 2011 г. (3), че използването на този нов състав на добавката при пилета за угояване и при пуйки не поражда никакви допълнителни опасения за здравето на животните, човешкото здраве или за околната среда, както и че с този състав добавката е ефикасна при борбата с кокцидиоза. Той също така провери доклада относно метода на анализ на фуражната добавка във фуражите, представен от референтната лаборатория за фуражни добавки, създадена с Регламент (ЕО) № 1831/2003.

               (5)

               Условията, предвидени в член 5 от Регламент (ЕО) № 1831/2003, са изпълнени.

               (6)

               Поради това Регламент (ЕО) № 109/2007 следва да бъде съответно изменен.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 109/2007 се заменя с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 май 2011 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 31, 6.2.2007 г., стр. 6.

      (3)  EFSA Journal 2011 г.; 9(2):2009.

      ПРИЛОЖЕНИЕ

            „ПРИЛОЖЕНИЕ

                        Идентификационен номер на добавката

                        Наименование на притежателя на разрешителното

                        Добавка
                        (търговско наименование)

                        Състав, химична формула, описание, аналитичен метод

                        Видове или категория животни

                        Максимална възраст

                        Минимално съдържание

                        Максимално съдържание

                        Други условия

                        Срок на валидност на разрешителното

                        Временни максимално допустими остатъчни количества (МДОК) в съответните хранителни продукти от животински произход

                        mg активно вещество на kg пълноценен фураж със съдържание на влага 12 %

                           Кокцидиостатици и хистомоностатици

                        51701

                        Huvepharma NV Белгия

                        Монензин натрий
                        (Coxidin)

                                       Състав на добавката

                                                Техническо вещество, наречено монензин натрий, чието действие е равно на това на монензина: 25 %

                                                Перлит: 15 % - 20 %

                                                Пшенични трици 55-60 %

                                       Активно вещество

                                    C36H61O11Na
                                    Натриева сол на полиетерната монокарбоксилна киселина, получена от Streptomyces cinnamonensis 28682, LMG S-19095 под формата на прах.
                                    Факторен състав

                                                Монензин A: не по-малко от 90 %

                                                Монензин A + B: не по-малко от 95 %

                                                Монензин C: 0,2-0,3 %

                                       Аналитичен метод
                                        (1)

                                    Метод за определяне на активното вещество: високоефективна течна хроматография (HPLC) със следколонна дериватизация и UV откриване (λ = 520nm)

                        Пилета за угояване

                        —

                        100

                        125

                                    1.

                                    Забранява се употребата най-малко един ден преди клане.

                                    2.

                                    Добавката се смесва с комбинираните фуражи под формата на премикс.

                                    3.

                                    Максимална разрешена доза монензин натрий в допълващите фуражи:

                                                —

                                                625 mg/kg при пилета за угояване;

                                                —

                                                500 mg/kg при пуйки.

                                    4.

                                    Монензин натрий не трябва да се комбинира с други кокцидиостатици.

                                    5.

                                    Да се посочи в указанията за употреба:
                                    „Опасен за еднокопитни животни. Този фураж съдържа йонофор: да се избягва едновременното му прилагане с тиамулин и да се следи за възможни неблагоприятни реакции, когато се използва заедно с други лекарствени препарати.“

                                    6.

                                    Да се използват подходящи предпазни облекла, ръкавици и предпазни средства за очите/лицето. При недостатъчна вентилация в помещението да се носят подходящи средства за дихателна защита.

                        6.2.2017 г.

                        25 μg монензин натрий на kg кожа и мазнина (пресни).
                        8 μg монензин натрий на kg черен дроб, бъбреци и мускулна тъкан (пресни).

                        Пуйки

                        16 седмици

                        60

                        100

                        51701

                        Huvepharma NV Белгия

                        Монензин натрий
                        (Coxidin)

                                       Състав на добавката

                                                Техническо вещество, наречено монензин натрий, чието действие е равно на това на монензина: 25 %

                                                Перлит: 15 % - 20 %

                                                Калциев карбонат: qs. 100 %

                                       Активно вещество

                                    C36H61O11Na
                                    Натриева сол на полиетерната монокарбоксилна киселина, получена от Streptomyces cinnamonensis 28682, LMG S-19095 под формата на прах.
                                    Факторен състав

                                                Монензин A: не по-малко от 90 %

                                                Монензин A + B: не по-малко от 95 %

                                                Монензин C: 0,2-0,3 %

                                       Аналитичен метод
                                        (1)

                                    Метод за определяне на активното вещество: високоефективна течна хроматография (HPLC) със следколонна дериватизация и UV-VIS откриване (EN ISO стандартен метод 14183:2008)

                        Пилета за угояване

                        —

                        100

                        125

                                    1.

                                    Забранява се употребата най-малко един ден преди клане.

                                    2.

                                    Добавката се смесва с комбинираните фуражи под формата на гранулиран премикс.

                                    3.

                                    Монензин натрий не трябва да се комбинира с други кокцидиостатици.

                                    4.

                                    Да се посочи в указанията за употреба:
                                    „Опасен за еднокопитни животни. Този фураж съдържа йонофор: да се избягва едновременното му прилагане с тиамулин и да се следи за възможни неблагоприятни реакции, когато се използва заедно с други лекарствени препарати.“

                                    5.

                                    Да се използват подходящи предпазни облекла, ръкавици и предпазни средства за очите/лицето. При недостатъчна вентилация в помещението да се носят подходящи средства за дихателна защита.

                        10.6.2021 г.

                        25 μg монензин натрий на kg кожа и мазнина (пресни).
                        8 μg монензин натрий на kg черен дроб, бъбреци и мускулна тъкан (пресни)

                        Пуйки

                        16 седмици

                        60

                        100

         (1)  Подробна информация относно аналитичните методи може да бъде намерена на следния интернет адрес на референтната лаборатория на Европейския съюз за фуражни добавки: http://irmm.jrc.ec.europa.eu/EURLs/EURL_feed_additives/Pages/index.aspx“


title: Регламент за изпълнение (ЕС) 2015/1368 на Комисията от 6 август 2015 година за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на помощта в сектора на пчеларството

text:
               8.8.2015

               BG

               Официален вестник на Европейския съюз

               L 211/9

         РЕГЛАМЕНТ ЗА ИЗПЪЛНЕНИЕ (ЕС) 2015/1368 НА КОМИСИЯТА
   от 6 август 2015 година
   за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на помощта в сектора на пчеларството
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 57, първа алинея, букви а) и в) и втора алинея и член 223, параграф 3 от него,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (2), и по-специално член 58, параграф 4, член 63, параграф 5, първа алинея, буква б), и втора алинея, и член 64, параграф 7, първа алинея, буква а), и втора алинея от него,
   като има предвид, че:

               (1)

               Регламент (ЕС) № 1308/2013 замени Регламент (ЕО) № 1234/2007 на Съвета (3), като с него се въвеждат нови правила за помощта в сектора на пчеларството. С него също така се предоставят правомощия на Комисията да приема делегирани актове и актове за изпълнение в тази връзка. С цел да се гарантира безпрепятственото функциониране на схемата за помощ при новата правна уредба, някои правила следва да бъдат приети под формата на такива актове. Тези актове следва да заменят Регламент (ЕО) № 917/2004 на Комисията (4). Посоченият регламент е отменен с Делегиран регламент (EС) 2015/1366 на Комисията (5).

               (2)

               Член 55, параграф 1 от Регламент (ЕС) № 1308/2013 гласи, че държавите членки могат да изготвят национални програми за сектора на пчеларството за период от три години („програми за пчеларството“). В съответствие с член 55, параграф 3 от Регламент (ЕС) № 1308/2013 държавите членки, които се възползват от тази възможност, извършват проучване на производствената и пазарната структура в сектора на пчеларството на своята територия. Необходимо е да се определят елементите, които тези програми и проучвания следва да съдържат.

               (3)

               Програмите за пчеларството, предложени от държавите членки, подлежат на одобрение от страна на Комисията. Поради това е необходимо да се определи краен срок за нотифицирането на програмите от държавите членки и процедура за одобрението на програмите от Комисията.

               (4)

               Тъй като секторът на пчеларството включва голям брой дребни производители, държавите членки и Комисията следва да направят така, че програмите за пчеларството да бъдат лесно достъпни за обществеността след одобряването им.

               (5)

               С цел да се даде възможност за гъвкаво прилагане на програмите за пчеларството и да се ограничи административната тежест, държавите членки следва да могат да изменят мерките, включени в тях, по време на изпълнението на тези програми, при условие че не се надхвърля общият таван на планираните годишни разходи и че участието на Съюза във финансирането на програмите се равнява на 50 % от разходите, които се поемат от държавите членки. При все това е целесъобразно да се определят процедурните правила при съществени изменения в конкретна програма.

               (6)

               Държавите членки следва да осъществяват текущо наблюдение върху прилагането на програмите за пчеларството. Процедурата, прилагана от държавите членки при проверките за текущо наблюдение, следва да бъде съобразена с общите принципи, установени в член 59 от Регламент (ЕС) № 1306/2013. Тази процедура следва да бъде нотифицирана на Комисията от държавите членки едновременно с програмите.

               (7)

               За да се уверят, че са били изпълнени условията за предоставяне на финансиране от Съюза, участващите държави членки следва да извършват административни проверки и проверки на място. По отношение на проверките на място държавите членки следва да гарантират, че се проверяват най-малко 5 % от заявителите за подпомагане. Държавите членки следва да формират извадката за целите на проверката на базата на цялата група заявители така, че тя да включва подбрана на случаен принцип част, с цел да се получи представителен процент на грешката, и основана на риска част, която да визира областите, в които рискът от грешка е най-голям.

               (8)

               В съответствие с общите правила за защита на финансовите интереси на Съюза, установени в членове 54, 58 и 63 от Регламент (ЕС) № 1306/2013, държавите членки следва да въведат подходяща система от корекции и санкции в случай на нередности, позволяваща възстановяването на всички неправомерно платени суми ведно с лихва, изчислена в съответствие с Регламент за изпълнение (ЕС) № 908/2014 на Комисията (6). Тази система следва да бъде нотифицирана на Комисията от държавите членки едновременно с програмите.

               (9)

               Пчеларската година следва да обхваща период от време, който позволява на държавите членки да извършат проверките, свързани с мерките в областта на пчеларството.

               (10)

               С цел да се направи оценка на въздействието на програмите в областта на пчеларството, като същевременно се вземе предвид нуждата от намаляване на административната тежест за държавите членки и сектора на пчеларството, е необходимо държавите членки да представят на Комисията годишен доклад за изпълнението, съдържащ обобщена информация за разходите и постигнатите резултати според конкретно подбрани показатели за изпълнението на всяка мярка от програмата.

               (11)

               По време на изпълнението на програмите за пчеларството следва да се осигури съгласуваност между мерките, включени в тези програми и програмите за развитие на селските райони, предмет на Регламент (ЕС) № 1305/2013 на Европейския парламент и на Съвета (7). За тази цел държавите членки следва да опишат в своите програми за пчеларството въведените от тях критерии с цел избягване дублирането на финансирането на програмите за пчеларството по линия на помощта за сектора на пчеларството съгласно член 55 от Регламент (ЕС) № 1308/2013 и подпомагането на развитието на селските райони съгласно Регламент (ЕС) № 1305/2013.

               (12)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   ГЛАВА 1

      УВОДНИ РАЗПОРЕДБИ

   Член 1
   Предмет
   Настоящият регламент урежда правилата за прилагане, регламентиращи помощта на Съюза за националните програми за сектора на пчеларството, които са предмет на член 55 от Регламент (ЕС) № 1308/2013 („програми за пчеларството“).
   Член 2
   Пчеларска година
   За целите на програмите за пчеларството „пчеларска година“ означава периодът от 12 последователни месеца от 1 август до 31 юли.
   ГЛАВА 2

      ПРОГРАМИ ЗА ПЧЕЛАРСТВОТО

   Член 3
   Уведомление за програмите в областта на пчеларството
   Всяка държава членка уведомява Комисията за своето предложение за единна програма за пчеларството за цялата ѝ територия най-късно на 15 март, т.е. преди началото на първата пчеларска година от програмата.
   Член 4
   Съдържание на програмите за пчеларството
   Програмите за пчеларството включват елементите, изброени в приложението.
   Член 5
   Одобряване на програмите за пчеларството
   1.   Програмите за пчеларството се одобряват от Комисията по реда на член 57, първа алинея, буква в) от Регламент (ЕС) № 1308/2013 най-късно на 15 юни, т.е. преди началото на първата пчеларска година от конкретната програма за пчеларството.
   2.   Комисията публикува одобрените програми за пчеларството на своята интернет страница.
   Член 6
   Изменения на програмите за пчеларството
   1.   Без да се засяга разпоредбата на параграф 2, държавите членки могат да изменят мерките, включени в техните програми за пчеларството, в течение на пчеларската година, например чрез въвеждане или отпадане на мерки или отделни видове дейности, като внасят съответни промени в описанието на мерките или в условията за допустимост, или чрез прехвърляне на средства между мерки по програмата, при условие че тези мерки продължават да са в съответствие с член 55, параграф 4 от Регламент (ЕС) № 1308/2013.
   Финансовите лимити за всяка мярка могат да бъдат изменяни, при условие че не се надхвърля общият таван на планираните годишни разходи и че участието на Съюза в програмите за пчеларството остава в размер на 50 % от разходите, които се поемат от държавите членки по тези програми, във вида, в който са одобрени.
   2.   Исканията за изменения на програмите за пчеларството, водещи до въвеждането на нова мярка или отпадането на дадена мярка, се съобщават на Комисията от държавите членки и подлежат на одобрение от страна на Комисията преди да бъдат приложени.
   3.   Исканията, посочени в параграф 2, се одобряват от Комисията в съответствие със следната процедура:

               а)

               провеждат се консултации с представителните организации, които са работили съвместно с държавата членка по изготвянето на програмите за пчеларството;

               б)

               изменението се счита за одобрено, ако Комисията не е направила никакви забележки по искането в срок от 21 работни дни от получаването на искането. Ако Комисията е направила забележки, изменението се счита за одобрено веднага след като държавата членка бъде информирана от Комисията, че забележките са изцяло взети предвид.

         ГЛАВА 3

      ФИНАНСОВО УЧАСТИЕ НА СЪЮЗА

   Член 7
   Допустимост на разходите и плащания
   Само разходи, извършени в изпълнение на мерките, включени в програмата за пчеларството на съответната държава членка, са допустими за финансово участие от страна на Съюза.
   Плащанията, направени за бенефициерите от държавите членки във връзка с мерките, изпълнявани по време на всяка пчеларска година, се извършват в рамките на 12-месечния период, започващ на 16 октомври през същата пчеларска година и завършващ на 15 октомври следващата година.
   ГЛАВА 4

      ТЕКУЩО НАБЛЮДЕНИЕ И ПРОВЕРКИ

   Член 8
   Проверки
   1.   Държавите членки извършват проверки, за да се уверят, че са изпълнени условията за предоставяне на финансиране от Съюза. Тези проверки се състоят от административни проверки и проверки на място и се провеждат при спазване на общите принципи, установени в член 59 от Регламент (ЕС) № 1306/2013.
   2.   По отношение на проверките на място държавите членки изискват проверка на следното:

               а)

               правилното изпълнение на мерките, включени в програмите за пчеларството, по-специално на мерките, свързани с инвестициите и услугите;

               б)

               доколко заявената финансова помощ е поне равностойна на действително направените разходи;

               в)

               доколко броят на декларираните пчелни кошери съответства на броя на кошерите, за които е установено, че са отглеждани от заявителя, като се вземат предвид допълнителните данни, предоставени от пчеларя за дейността през съответната пчеларска година, когато е целесъобразно.

         3.   Държавите членки гарантират, че най-малко 5 % от заявителите за подпомагане по техните програми за пчеларството се подлагат на проверки на място.
   Извадките за целите на проверките се правят на базата на цялата група заявители и включват:

               а)

               определен брой заявители, подбрани на случаен принцип, за да се получи представителен процент на грешката;

               б)

               определен брой заявители, избрани въз основа на анализ на риска на базата на следните критерии:

                           i)

                           размера на финансирането, отпуснато на бенефициерите;

                           ii)

                           естеството на действията, финансирани по мерките в областта на пчеларството;

                           iii)

                           заключенията от предишните проверки на място;

                           iv)

                           други критерии, определени от държавите членки.

         Член 9
   Неправомерни плащания и санкции
   1.   Лихвата, която се добавя към размера на възстановяваните в съответствие с член 54, параграф 1, член 58, параграф 1, буква д) или член 63, параграф 3 от Регламент (ЕС) № 1306/2013 неправомерно изплатени суми, се изчислява в съответствие с член 27 от Регламент за изпълнение (ЕС) № 908/2014.
   2.   В случай на измама или сериозна небрежност, за която са отговорни, наред с изплащането в съответствие с член 63 параграф 3 от Регламент (ЕС) № 1306/2013 на неправомерно получените суми и съответната лихва бенефициерите изплащат сума в размер, равен на разликата между първоначално изплатената сума и сумата, на която имат право.
   ГЛАВА 5

      ПРАВИЛА ЗА УВЕДОМЛЕНИЯТА И ПУБЛИКУВАНЕТО

   Член 10
   Годишен доклад за изпълнението
   1.   Считано от 2018 г. участващите държави членки предават на Комисията ежегодно в срок до 15 март годишен доклад за изпълнението на своята програма за пчеларството през предходната пчеларска година.
   2.   Годишният доклад за изпълнението включва следните елементи:

               а)

               обобщена информация за извършените разходи в евро по време на пчеларската година, разбити по мерки;

               б)

               постигнатите резултати въз основа на конкретно подбрани показатели за изпълнението на всяка приложена мярка.

         Член 11
   Дата за уведомяване за броя на пчелните кошери
   Уведомлението по член 3 от Делегиран регламент (ЕС) 2015/1366 се изпраща ежегодно в срок до 15 март, считано от 2017 г.
   Член 12
   Правила относно уведомленията
   Уведомленията по членове 3, 6, 10 и 11 от настоящия регламент се извършват в съответствие с Регламент (ЕО) № 792/2009 на Комисията (8).
   Член 13
   Публикуване на агрегирани данни
   Комисията осигурява на своята интернет страница публичен достъп до агрегирани данни за следното:

               а)

               броя на пчелните кошери, за които има постъпили уведомления в съответствие с член 11;

               б)

               годишните доклади за изпълнението, за които има постъпили уведомления в съответствие с член 10;

               в)

               проучването на производствената и пазарната структура в сектора на пчеларството, посочено в точка 3 от приложението и включено в програмата за пчеларството, за която има постъпило уведомление в съответствие с член 3.

         ГЛАВА 6

      ЗАКЛЮЧИТЕЛНА РАЗПОРЕДБА

   Член 14
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 август 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ L 347, 20.12.2013 г., стр. 549.

      (3)  Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (ОВ L 299, 16.11.2007 г., стр. 1).

      (4)  Регламент (ЕО) № 917/2004 на Комисията от 29 април 2004 г. относно подробни правила за прилагането на Регламент (ЕО) № 797/2004 на Съвета относно мерките за подобряване на общите условия за производство и търговия с пчелни продукти (ОВ L 163, 30.4.2004 г., стр. 83).

      (5)  Делегиран регламент (ЕС) 2015/1366 на Комисията от 11 май 2015 г. за допълнение на Регламент (ЕС) № 1308/2013 на Европейския парламент и на Съвета по отношение на подпомагането за сектора на пчеларството (вж. страница 3 от настоящия брой на Официален вестник).

      (6)  Регламент за изпълнение (ЕС) № 908/2014 на Комисията от 6 август 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на разплащателните агенции и други органи, финансовото управление, уравняването на сметките, правилата за проверките, обезпеченията и прозрачността (ОВ L 255, 28.8.2014 г., стр. 59).

      (7)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).

      (8)  Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).

      ПРИЛОЖЕНИЕ
      Програмите за пчеларството съдържат най-малко следните елементи:

                  1)

                  оценка на резултатите, постигнати до този момент по време на изпълнението на предишната програма за пчеларството, ако е имало такава програма. Считано от програмите за пчеларството за периода 2020—2022 г., тази оценка се основава на последните два годишни доклада за изпълнението на предишната програма съгласно посоченото в член 10;

                  2)

                  описание на метода, използван за определяне на броя на пчелните кошери в съответствие с член 2 от Делегиран регламент (ЕС) 2015/1366;

                  3)

                  проучване, извършено от държавата членка, на производствената и пазарната структура в сектора на пчеларството на нейната територия. Проучването предоставя най-малко следната информация, обхващаща последните две календарни години, предхождащи уведомлението за подлежащата на одобрение програма за пчеларството;

                              i)

                              общия брой на пчеларите;

                              ii)

                              броя на пчеларите, обслужващи повече от 150 пчелни кошера;

                              iii)

                              общия брой на пчелните кошери, обслужвани от пчелари с повече от 150 пчелни кошера;

                              iv)

                              броя на пчеларите, организирани в пчеларски сдружения;

                              v)

                              годишната национална продукция на пчелен мед в килограми през последните две календарни години, предхождащи уведомлението за подлежащата на одобрение програма за пчеларството;

                              vi)

                              диапазона, в който варират цените на многоцветния мед в производствения обект;

                              vii)

                              диапазона, в който варират цените на многоцветния мед в насипно състояние, предлаган от търговците на едро;

                              viii)

                              приблизителна оценка за средния добив на мед от пчелен кошер по години в килограми;

                              ix)

                              приблизителна оценка за средните производствени разходи (постоянни и променливи) на килограм произведен мед;

                              x)

                              броя пчелни кошери, установен през последните две календарни години, предхождащи уведомлението за подлежащата на одобрение програма за пчеларството, за онези държави членки, които не са разполагали с подобна програма през предходния тригодишен период;

                  4)

                  оценка на потребностите на сектора на пчеларството в конкретната държава членка, основаваща се поне на оценка на резултатите от предходната програма за пчеларството, ако е имало такава, проучване на производствената и пазарната структура в сектора на пчеларството, и резултатите от сътрудничеството с представителните пчеларски организации;

                  5)

                  описание на целите на програмата за пчеларството и връзката между тези цели и мерките в областта на пчеларството, включени в списъка по член 55, параграф 4 от Регламент (ЕС) № 1308/2013;

                  6)

                  подробно описание на действията, които ще бъдат предприети в рамките на мерките в областта на пчеларството, включени в списъка по член 55, параграф 4 от Регламент (ЕС) № 1308/2013, включително прогнозните разходи и план за финансирането им, разбит по години и по видове мерки;

                  7)

                  критериите, въведени от държавите членки, за да се гарантира недопускането на дублиране на финансирането на програмите за пчеларството в съответствие с член 5 от Делегиран регламент (ЕС) 2015/1366;

                  8)

                  използваните показатели за резултатността на всяка избрана мярка в областта на пчеларството. Държавите членки избират поне един съответен показател за резултатността на всяка мярка;

                  9)

                  механизма за изпълнение на оперативната програма, включващ:

                              i)

                              определяне от държавата членка на звено за контакт, което да отговаря за управлението на програмите за пчеларството;

                              ii)

                              описание на процедурата за контрол на проверките;

                              iii)

                              описание на действията, които се предвижда да бъдат предприети в случай на неправомерно изплатени суми на бенефициерите, включително приложимите санкции;

                              iv)

                              разпоредби, гарантиращи публичното оповестяване на одобрената програма в съответната държава членка;

                              v)

                              предприетите действия за целите на сътрудничеството с представителните пчеларски организации;

                              vi)

                              описание на използвания метод за оценка на резултатите от мерките по конкретната програма за пчеларството за сектора на пчеларството в съответната държава членка.


title: Регламент за изпълнение (ЕС) № 1420/2013 на Комисията от 17 декември 2013 година за отмяна на регламенти (ЕО) № 347/96, (ЕО) № 1924/2000, (ЕО) № 1925/2000, (ЕО) № 2508/2000, (ЕО) № 2509/2000, (ЕО) № 2813/2000, (ЕО) № 2814/2000, (ЕО) № 150/2001, (ЕО) № 939/2001, (ЕО) № 1813/2001, (ЕО) № 2065/2001 (ЕО) № 2183/2001, (ЕО) № 2318/2001, (ЕО) № 2493/2001, (ЕО) № 2306/2002, (ЕО) № 802/2006, (ЕО) № 2003/2006, (ЕО) № 696/2008 и (ЕО) № 248/2009 след приемането на Регламент (ЕС) № 1379/2013 на Европейския парламент и на Съвета относно общата организация на пазарите на продукти от риболов и аквакултури

text:
               28.12.2013

               BG

               Официален вестник на Европейския съюз

               L 353/48

      РЕГЛАМЕНТ ЗА ИЗПЪЛНЕНИЕ (ЕС) № 1420/2013 НА КОМИСИЯТА

   от 17 декември 2013 година
   за отмяна на регламенти (ЕО) № 347/96, (ЕО) № 1924/2000, (ЕО) № 1925/2000, (ЕО) № 2508/2000, (ЕО) № 2509/2000, (ЕО) № 2813/2000, (ЕО) № 2814/2000, (ЕО) № 150/2001, (ЕО) № 939/2001, (ЕО) № 1813/2001, (ЕО) № 2065/2001 (ЕО) № 2183/2001, (ЕО) № 2318/2001, (ЕО) № 2493/2001, (ЕО) № 2306/2002, (ЕО) № 802/2006, (ЕО) № 2003/2006, (ЕО) № 696/2008 и (ЕО) № 248/2009 след приемането на Регламент (ЕС) № 1379/2013 на Европейския парламент и на Съвета относно общата организация на пазарите на продукти от риболов и аквакултури
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 4, параграф 4, член 5, параграф 4, член 6, параграф 7, член 7, параграф 10, член 9, параграф 5, член 10, параграф 4, член 12, параграф 5, член 13, параграф 7, член 17, параграф 5, член 21, параграф 8, член 23, параграф 5, член 24, параграф 8, член 25, параграф 6, член 26, параграф 3, член 27, параграф 6, член 29, параграф 5, член 34, параграф 2 и член 35, параграф 3 от него,
   като взе предвид Регламент (ЕО) № 2799/98 на Съвета от 15 декември 1998 г. за определяне на агромонетарния режим на еврото (2), и по-специално член 3, параграф 2 от него,
   като има предвид, че:

               (1)

               Регламент (ЕС) № 1379/2013 на Европейския парламент и на Съвета (3) заменя Регламент (ЕО) № 104/2000, считано от 1 януари 2014 г., с изключение на член 4 от Регламент (ЕО) № 104/2000, който се прилага до 12 декември 2014 г.

               (2)

               С Регламент (ЕС) № 1379/2013 се въвеждат значителни промени в разпоредбите относно информацията за потребителите, признаването на организации на производители, разширяването на обхвата на правилата, планирането на производството и предлагането на пазара, признаването на междубраншови организации, цените, интервенцията, уведомленията и финансирането.

               (3)

               Поради това е целесъобразно да бъдат отменени следните регламенти за прилагане:

                           —

                           Регламент (ЕО) № 347/96 на Комисията от 27 февруари 1996 г. относно установяване на система за бързо съобщаване за допускането на сьомга за свободно обращение в Европейската общност (4),

                           —

                           Регламент (ЕО) № 1924/2000 на Комисията от 11 септември 2000 г. за установяване на подробни правила за прилагането на Регламент (ЕО) № 104/2000 на Съвета по отношение на специалното признаване на организации на производители в сектор рибарство с цел подобряване качеството на техните продукти (5),

                           —

                           Регламент (ЕО) № 1925/2000 на Комисията от 11 септември 2000 г. за установяване на правопораждащите факти за обменния курс, прилаган при изчисляване на някои суми в резултат от механизмите, установени с Регламент (ЕО) № 104/2000 на Съвета относно общата организация на пазарите на рибни продукти и продукти от аквакултури (6),

                           —

                           Регламент (ЕО) № 2508/2000 на Комисията от 15 ноември 2000 г. за установяване на подробни правила за прилагане на Регламент (ЕО) № 104/2000 на Съвета по отношение на оперативните програми в сектор рибарство (7),

                           —

                           Регламент (ЕО) № 2509/2000 на Комисията от 15 ноември 2000 г. за установяване на подробни правила за прилагане на Регламент (ЕО) № 104/2000 на Съвета по отношение отпускането на финансова компенсация за изтегляне от пазара на някои рибни продукти (8),

                           —

                           Регламент (ЕО) № 2813/2000 на Комисията от 21 декември 2000 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на помощ за частно складиране на някои видове рибни продукти (9),

                           —

                           Регламент (ЕО) № 2814/2000 на Комисията от 21 декември 2000 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на помощ за прехвърляне за някои видове рибни продукти (10),

                           —

                           Регламент (ЕО) № 150/2001 на Комисията от 25 януари 2001 г. за установяване на подробни правила за прилагане на Регламент (ЕО) № 104/2000 на Съвета по отношение на санкциите, които трябва да се прилагат за организациите на производителите в сектор рибарство в случай на нередности, свързани с интервенционните механизми, и за изменение на Регламент (ЕО) № 142/98 (11),

                           —

                           Регламент (ЕО) № 939/2001 на Комисията от 14 май 2001 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на фиксирана помощ за някои рибни продукти (12),

                           —

                           Регламент (ЕО) № 1813/2001 на Комисията от 14 септември 2001 г. за установяване на подробни правила за прилагане на Регламент (ЕО) № 104/2000 на Съвета по отношение условията за предоставянето на и отнемането на признаване на браншови организации (13),

                           —

                           Регламент (ЕО) № 2065/2001 на Комисията от 22 октомври 2001 г. за установяване на подробни правила за прилагане на Регламент (ЕО) № 104/2000 на Съвета по отношение информирането на потребителите на рибни продукти и продукти от аквакултури (14),

                           —

                           Регламент (ЕО) № 2183/2001 на Комисията от 9 ноември 2001 г. за установяване на подробни правила за прилагане на Регламент (ЕО) № 104/2000 на Съвета по отношение предоставянето на компенсаторни обезщетения за риба тон, предназначена за преработвателната промишленост (15),

                           —

                           Регламент (ЕО) № 2318/2001 на Комисията от 29 ноември 2001 г. за установяване на подробни правила за прилагане на Регламент (ЕО) № 104/2000 на Съвета по отношение признаването на организациите на производителите в сектора на рибарството и аквакултурите (16),

                           —

                           Регламент (ЕО) № 2493/2001 на Комисията от 19 декември 2001 г. за пласиране на някои рибни продукти, които са изтеглени от пазара (17),

                           —

                           Регламент (ЕО) № 2306/2002 на Комисията от 20 декември 2002 г. за определяне на подробни правила за прилагането на Регламент (ЕО) № 104/2000 на Съвета по отношение съобщаването на цените при внос на рибни продукти (18),

                           —

                           Регламент (ЕО) № 802/2006 на Комисията от 30 май 2006 г. за определяне коефициентите на преобразуване, прилагани към риби от рода Thunnus и Euthynnus
                               (19),

                           —

                           Регламент (ЕО) № 2003/2006 на Комисията от 21 декември 2006 г. за установяване на подробни правила за финансирането от Европейския фонд за гарантиране на земеделието (ЕФГЗ) на разходите, отнасящи се до общата организация на пазарите за рибни продукти и продукти от аквакултури (20),

                           —

                           Регламент (ЕО) № 696/2008 на Комисията от 23 юли 2008 г. относно установяването на подробни правила за прилагането на Регламент (ЕО) № 104/2000 на Съвета във връзка с разширяването прилагането на правила, приети от организациите на производителите, за нечленуващи производители (21),

                           —

                           Регламент (ЕО) № 248/2009 на Комисията от 19 март 2009 г. за установяването на подробни правила за прилагането на Регламент (ЕО) № 104/2000 на Съвета по отношение на уведомяването относно официалното признаване на организации на производители, както и определянето на цени и на интервенция в рамките на общата организация на пазарите на рибни продукти и продукти от аквакултури (22).

               (4)

               Тъй като разпоредбите на Регламент (ЕС) № 1379/2013 относно признаването на организации на производители, разширяването на обхвата на правилата, планирането на производството и предлагането на пазара, признаването на междубраншови организации, цените, интервенцията и уведомленията се прилагат от 1 януари 2014 г., регламенти (ЕО) № 347/96, (ЕО) № 1924/2000, (ЕО) № 1925/2000, (ЕО) № 2508/2000, (ЕО) № 2509/2000, (ЕО) № 2813/2000, (ЕО) № 2814/2000, (ЕО) № 150/2001, (ЕО) № 939/2001, (ЕО) № 1813/2001, (ЕО) № 2183/2001, (ЕО) № 2318/2001, (ЕО) № 2493/2001, (ЕО) № 2306/2002, (ЕО) № 802/2006, (ЕО) № 2003/2006, (ЕО) № 696/2008 и (ЕО) № 248/2009 следва да се отменят, считано от 1 януари 2014 г. Тъй като разпоредбите на Регламент (ЕС) № 1379/2013 относно информацията за потребителите се прилагат от 13 декември 2014 г., Регламент (ЕО) № 2065/2001 следва да се отмени, считано от 13 декември 2014 г.

               (5)

               Мерките, предвидени в настоящия регламент, са в съответствие със становището на Комитета по разглеждане за продукти от риболов и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Отмяна
   1.   Регламенти (ЕО) № 347/96, (ЕО) № 1924/2000, (ЕО) № 1925/2000, (ЕО) № 2508/2000, (ЕО) № 2509/2000, (ЕО) № 2813/2000, (ЕО) № 2814/2000, (ЕО) № 150/2001, (ЕО) № 939/2001, (ЕО) № 1813/2001, (ЕО) № 2183/2001, (ЕО) № 2318/2001, (ЕО) № 2493/2001, (ЕО) № 2306/2002, (ЕО) № 802/2006, (ЕО) № 2003/2006, (ЕО) № 696/2008 и (ЕО) № 248/2009 се отменят, считано от 1 януари 2014 г.
   2.   Регламент (ЕО) № 2065/2001 се отменя, считано от 13 декември 2014 г.
   3.   Разпоредбите на отменените регламенти продължават да се прилагат по отношение на разходите, направени в съответствие с Регламент (ЕО) № 104/2000.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 декември 2013 година.

            За Комисията

            Председател

         José Manuel BARROSO

      (1)  ОВ L 17, 21.1.2000 г., стр. 22.

      (2)  ОВ L 349, 24.12.1998 г., стр. 1.

      (3)  Регламент (ЕС) № 1379/2013 на Европейския парламент и на Съвета от 11 декември 2013 година относно общата организация на пазарите на продукти от риболов и аквакултури (вж. стр. 1 от настоящия брой на Официален вестник).

      (4)  ОВ L 49, 28.2.1996 г., стр. 7.

      (5)  ОВ L 230, 12.9.2000 г., стр. 5.

      (6)  ОВ L 230, 12.9.2000 г., стр. 7.

      (7)  ОВ L 289, 16.11.2000 г., стр. 8.

      (8)  ОВ L 289, 16.11.2000 г., стр. 11.

      (9)  ОВ L 326, 22.12.2000 г., стр. 30.

      (10)  ОВ L 326, 22.12.2000 г., стр. 34.

      (11)  ОВ L 24, 26.1.2001 г., стр. 10.

      (12)  ОВ L 132, 15.5.2001 г., стр. 10.

      (13)  ОВ L 246, 15.9.2001 г., стр. 7.

      (14)  ОВ L 278, 23.10.2001 г., стр. 6.

      (15)  ОВ L 293, 10.11.2001 г., стр. 11.

      (16)  ОВ L 313, 30.11.2001 г., стр. 9.

      (17)  ОВ L 337, 20.12.2001 г., стр. 20.

      (18)  ОВ L 348, 21.12.2002 г., стр. 94.

      (19)  ОВ L 144, 31.5.2006 г., стр. 15.

      (20)  ОВ L 379, 28.12.2006 г., стр. 49.

      (21)  ОВ L 195, 24.7.2008 г., стр. 6.

      (22)  ОВ L 79, 25.3.2009 г., стр. 7.